b'\n_START_ARTICLE_\nBirdLife International\n_START_PARAGRAPH_\nBirdLife International (sprva International Council for Bird Preservation, slovensko Mednarodni odbor za varovanje ptic) je mednarodna naravovarstvena organizacija, ki deluje na podro\xc4\x8dju za\xc5\xa1\xc4\x8dite ptic in njihovih habitatov. Urejena je kot svetovna federacija partnerskih organizacij, ki zdru\xc5\xbeuje najpomembnej\xc5\xa1e lokalne in\xc5\xa1titucije s podro\xc4\x8dja varstva ptic, npr. angle\xc5\xa1ko Royal Society for the Protection of Birds, ameri\xc5\xa1ko National Audubon Society in druge. Skozi mre\xc5\xbeo partnerskih organizacij je BirdLife International prisoten v ve\xc4\x8d kot 100 dr\xc5\xbeavah na vseh celinah. Slovenski partner BirdLife international je Dru\xc5\xa1tvo za opazovanje in prou\xc4\x8devanje ptic Slovenije._NEWLINE_Organizacijo sta ustanovila ornitologa Gilbert Pearson in Jean Theodore Delacour leta 1922. Po 2. svetovni vojni je organizacija, ki se je ukvarjala v glavnem z lobiranjem za varstvo narave, postala neaktivna. Ponovno so za\xc4\x8deli z aktivnostjo leta 1983, ko je bil imenovan direktor s polnim delovnim \xc4\x8dasom. Leta 1993 so spremenili ime v BirdLife International. Trenutna \xc4\x8dastna predsednica je japonska princesa Takamoto._NEWLINE_Birdlife International je avtoriteta za presojo ohranitvenega stanja ptic za IUCN.'